Plantilla Discussió:Títol cursiva

message: Per què s'han de posar els títols en cursiva en la Viquipèdia en alguns articles sí i en altres no? No és necessària aquesta plantilla. --Davidpar (disc.)  16:51, 9 jul 2010 (CEST) (proponent)
replies: text: Les convencions lingüístiques dicten que els noms científics dels organismes han d'anar sempre en cursiva, per això Leptictidium, Smilodon o Dorudon han d'anar tots en cursiva sí o sí. Les frases estrangeres, com England expects that every man will do his duty, també. I els títols de les pàgines, com l'article en si, també han de ser correctes lingüísticament. – Leptictidium (nasutum) 21:25, 9 jul 2010 (CEST)
replies: text: :És necessari utilitzar , explicar-ho i definir uns criteris d'ús consensuats. --V.Riullop (parlem-ne) 21:47, 9 jul 2010 (CEST)
replies: text: ::El que s'ha de saber ara és si tots els articles de pel·lícules, llibres, CDs, ... també s'hi ha de posar perquè hi ha algunes pel·lícules que la tenen i d'altres no. --Davidpar (disc.)  23:11, 9 jul 2010 (CEST)
replies: text: :::Que alguns articles no portin la plantilla i per tant tinguin el títol malament és un problema dels articles, no de la plantilla. – Leptictidium (nasutum) 12:21, 11 jul 2010 (CEST)
replies: text: ::::Més aviat un problema de falta de criteri o de consens. La cursiva s'utilitza dins d'un text per marcar la diferència?, o bé sempre, inclòs un títol? Hauríem de posar també cometes en el títol quan ho requereix la norma d'estil? Quines obres de referència, i en quins camps, utilitzen cursives en els títols? A l'anglesa han arribat a la conclusió que només l'utilitzen en els noms científics: :en:Template talk:Italic title#RFC: Should this be used? --V.Riullop (parlem-ne) 13:06, 11 jul 2010 (CEST)
replies: text: :::::Jo la faig servir per a títols d'articles que no són en català. Però si ho considereu necessari es podria consensuar una casuística més concreta. --Bestiasonica (disc.) 01:55, 10 jul 2010 (CEST)
replies: text: ::::::Si no es limita el seu ús, això pot ser un guirigall. I si ho deixéssim només pels articles científics, com a l'anglesa? (no sé si cal, però com que en Leptictidium la defensarà "fins a les últimes conseqüències", potser deixem-lo tranquil, per si de cas...)--Hinio (disc.) 13:20, 11 jul 2010 (CEST)
replies: text: :::::::"Fins a les últimes conseqüències" no és una amenaça, sinó un fet. Posar els títols de noms científics en cursiva és una conditio sine qua non per a la correcció lingüística dels articles, i per tant és imprescindible perquè els articles estiguin bé. Els articles NO poden estar 100% correctes sense ella. Molts altres articles, com els articles sobre frases llatines, també se'n podrien beneficiar.– Leptictidium (nasutum) 11:04, 15 jul 2010 (CEST)
Comentaris anteriors traslladats i resumits de Viquipèdia:Esborrar pàgines/Historial/2010/07. --V.Riullop (parlem-ne) 14:03, 14 jul 2010 (CEST)
Proposo que només s'utilitzi en títols en altres idiomes i en el nom científic dels éssers vius. --Davidpar (disc.)  20:44, 14 jul 2010 (CEST)

text: Per què? --V.Riullop (parlem-ne) 20:58, 14 jul 2010 (CEST)
replies: text: :El Termcat, la referència terminològica més solvent en català (tot i que no perfecta), utilitza la cursiva per tots els noms científics. Tot i no formar part del cos del text, el títol d'un article també ha de complir les normes lingüístiques, per això aquesta plantilla és indispensable per als articles sobre éssers vius, gairebé tan important com la .– Leptictidium (nasutum) 11:04, 15 jul 2010 (CEST)
replies: text: ::A la Gramàtica de l'IEC llegeixo: "La lletra cursiva s’empra per a destacar determinades paraules dins del text [...] (títols d’obres, de publicacions, ..., consideracions metalingüístiques, mots clau que es volen destacar, ..., paraules o expressions estrangeres i no adaptades al català)" No acabo de veure la interpretació de que també s'hagi d'emprar fora del text, en un títol que ja es destaca per si mateix i no pel contingut. A no ser que sigui una llista de títols, com a les categories o llistes de pàgines especials, o que sigui un títol compost com "Llista de bestioles Leptictidium" o "Supervivents del Titanic"; o tal com afirmen a l'anglesa que sigui una pràctica habitual en el cas de noms científics. Pots posar un exemple de títol del Termcat? No ho acabo de veure. --V.Riullop (parlem-ne) 13:52, 15 jul 2010 (CEST) P.D. M'he descuidat de posar la ref: http://www2.iec.cat/institucio/seccions/Filologica/gramatica/ortografia/07elstipusdelletra.pdf --V.Riullop (parlem-ne) 14:01, 15 jul 2010 (CEST)
Efectivament hi ha elements que han d'anar en cursiva, com els noms científics dels éssers vius, els títols d'obres, els noms de vaixells, etc., però no li acabo de veure la necessitat en un títol, on aquest nom va tot sol i no cal destacar-lo d'altres tipus de text en rodona (sí que hi ha d'anar, de totes passades, a l'interior del text, ja que allà s'ha de veure la diferència entre el text en rodona i el text en cursiva i en negreta). Personalment, jo només utilitzaria la cursiva en un títol quan hi hagi coexistència de rodona i cursiva (com ara «Personatges del Quixot»), i potser ni així, ja que, i ara us parlo com a editor, quan en un llibre s'ha de posar un títol de capítol, que sol anar en cos més gros i sembla que vagi en negreta, les cursives se solen substituir sempre per text entre cometes. Així, si un text parla d'El Messies de Händel, el títol del capítol o de la secció, si té prou entitat (és a dir, no si és tot text seguit i llavors ve un títol de capítol només separat per una línia blanca, sinó si encapçala una pàgina centrat, per exemple), serà «El Messies» de Händel, no El Messies de Händel, encara que llavors el text comenci amb una frase del tipus «El Messies de Händel fou una obra [...]». En aquest cas, els títols dels articles, en tenir un cos prou destacat de la resta del text, per mi es comportarien igual. Jo hi prescindiria de la cursiva, i si hi hagués d'anar rodona i cursiva en algun cas excepcional, substituir la cursiva per rodona entre cometes (o, si no és massa equívoc, ni cometes ni gaites, com en Epifania de Miquel Àngel, que segons el que estem discutint aquí hauria de ser, en justa mesura, Epifania de Miquel Àngel o, segons el que jo he proposat, «Epifania» de Miquel Àngel). --Enric (discussió) 14:32, 15 jul 2010 (CEST)

text: El CINZ diu que els noms científics de gèneres i espècies sempre han d'anar en cursiva. – Leptictidium (nasutum) 15:17, 17 jul 2010 (CEST)
replies: text: :Lepti, això ningú t'ho discuteix. Ara estem mirant a veure i posem cursiva (a part, de les bestioles) als articles de publicacions, pelis, citacions, dites, ... --Davidpar (disc.)  15:11, 18 jul 2010 (CEST)
replies: text: ::David: si ningú no ho discuteix, per què es va proposar l'esborrat d'aquesta plantilla? Vicenç: cerca "nom científic" al Termcat i veuràs què vull dir.– Leptictidium (nasutum) 15:28, 18 jul 2010 (CEST)
replies: text: :::Enric: hi ha una diferència entre cursiva i cometes al títol. En el primer cas no es modifica el títol, l'url, sinó que s'aplica un estil a la presentació del títol de la pàgina. En el cas de cometes caldria reanomenar, cosa que en tot cas queda fora del propòsit d'aquesta plantilla.

text: :::Lepti: d'acord, el Termcat utilitza cursiva en els títols amb noms científics. No ho fa, en canvi, amb manlleus (per exemple au pair o twist)

text: :::Proposta: seguint un principi de prudència, i no estant clara la necessitat general pel comentari de l'Enric, proposo un ús limitat a dos casos, 1) noms científics, 2) quan sigui necessari destacar una part del títol per a major claredat. De totes formes, cal dir explicar que aquesta cursiva no apareixerà en llistes d'articles com les categories o pàgines especials. --V.Riullop (parlem-ne) 21:14, 18 jul 2010 (CEST)
Jo proposo que votem per blocs (tipus TC):
#Gèneres i espècies d'éssers vius
#Paraules, dites o cites en altres idiomes
#Publicacions, llibres, pel·lícules, ...
--Davidpar (disc.)  17:34, 20 jul 2010 (CEST)

text: Més amunt s'ha dit que ningú no posava en dubte que els éssers vius han de dur cursiva. Ara es diu que ho hem de votar per blocs. No ho entenc. – Leptictidium (nasutum) 21:39, 21 jul 2010 (CEST)
replies: text: :Crec que el consens queda expressat en els dos casos que he presentat. Si no hi ha més arguments, deixem-ho així. --V.Riullop (parlem-ne) 09:03, 22 jul 2010 (CEST)
replies: text: ::D'acord. Si no hi ha cap més contratemps, s'hauria d'anunciar a la taverna. --Davidpar (disc.)  13:32, 25 jul 2010 (CEST)
thread_title:  Discussió prèvia 

message: La pàgina principal d'esta discussió es va proposar per a ser esborrada el 13 de juliol de 2010
El resultat de les votacions ha estat el següent:
La proposta ha estat anul·lada pels canvis efectuats a la pàgina implicada.
Resultat obtingut amb Viquiestris
Beusson (disc.) 13:43, 14 jul 2010 (CEST)
thread_title: Resultat de la proposta d'esborrament

message: Arran d'aquesta edició de  he vist que aquesta plantilla s'ha d'utilitzar enxufada a d'altres ja que sinó insereix una línia a l'article. Es podria corregir?
La idea és que la plantilla infotaula pugui anar a la línia següent per tal de fer més interpretable el codi wiki. Pau Cabot · Discussió 20:37, 29 oct 2015 (CET)
replies: text: Fa temps vaig intentar arreglar-ho, però no vaig trobar on era el problema. —Leptictidium (digui, digui) 20:39, 29 oct 2015 (CET)
thread_title:  Línia afegida